<https://www.maxportal.hr/vijesti/anketa-milinovic-i-hdz-izjednaceni-sdp-na-dnu-dalija-dobro-stoji/#newsarticle>
<http://schema.org/articleBody>
"Prijevremeni izbor za Županijsku skupštinu Ličko-senjske županije održat će se 10. ožujka jer potkraj prošle godine nije usvojen proračun.        Nakon sukoba i izbacivanje iz stranke župana Darka Milinovića HDZ mu se osvetio tako da nije podržao proračun (u Skupštini su imali 19 od 32 vijećnika) pa je Vlada 7. veljača raspisala nove izbore za Županijsku skupštinu.    Na izborima održanim 21. svibnja prošle godine Milinović je izabran za župana s osvojenih 53,68 posto (14.353 glasova), a HDZ je za Skupštinu podržalo 55,3 posto birača, osvojio 18 vijećničkih mjesta, (plus jedno mjesto koje im je pripalo da bi se osigurala odgovarajuća zastupljenost srpske nacionalne manjine)    Lista gradonačelnika Gospića Karla Starčevića osvojila 22, 84 (7 vijećnika), a SDP skromnih 10,45 (3 vijećnika).    No, na novim izborima, sudeći po rezultatima ankete koju smo dobili, HDZ bi mogao biti kažnjen.    Da su izbori održani proteklog vikenda lista Darka Milinovića i lista HDZ-a bile bi gotovo izjednačene. Razlika je pola postotnog poena, ali su u mandatima isti. I Milinović i HDZ osvajaju po devet vijećničkih mjesta.    Na trećem mjestu je HSP Karla Starčevića koji osvaja nešto manje nego na prošlim izborima ( tad je nastupio s nezavisnom listu,  a ne kao HSP) i u Skupštinu ulazi s pet vijećnika (prošle godine sedam).        Slijedi nova stranka START Dalije Orešković s podrškom malo većom od 10 posto što joj donosi tri vijećnika. Tri vijećnika osvaja i Ante Dabo, gradonačelnik je Novalje sa svojom listom. SDP je u padu s podrškom manjom od 7% i tek dva mjesta u Skupštini.    Milan Bandić, nova stranka na području Županije blizu je praga, a HSLS bilježi zanemariv rezultat.    Anketa je provedena u vrijeme dok još nisu objavljene liste s imenima kandidata, a po informacijama koje smo primili s terena, Darko Milinović ni tu ne stoji loše. Iz njegova stožera tvrde da se pripremaju novi transferi iz HDZ-a koja bi se trebala pojaviti na njegovoj listi.    Nova ankete, s preciznim postotcima, objavit ćemo po objavi službenih kandidatura.    M. Marković/Foto:gspress.net    &nbsp;"
<https://www.maxportal.hr/vijesti/anketa-milinovic-i-hdz-izjednaceni-sdp-na-dnu-dalija-dobro-stoji/>